L'Ajuntament de Catarroja dona la benvinguda a 11 nous treballadors del programa EXPLUS
11 set. 2023

L'alcaldessa de Catarroja, Lorena Silvent, acompanyada per responsables de les àrees d'Urbanisme, Personal i Desenvolupament Local, ha rebut aquest matí a l'Ajuntament a les 11 noves persones provinents del programa d'ocupació EXPLUS. Entre els nous treballadors es compta amb diferents perfils professionals. En concret, s'han incorporat una auxiliar administrativa, cinc oficials especialitzats en electricitat o soldadura, entre altres, i també cinc peons.

Durant la reunió celebrada aquest matí, l'alcaldessa Lorena Silvent, ha remarcat la importància d'aquests programes d'ocupació "amb els quals s'aconsegueix, d'una banda, que persones desocupades tinguen l'oportunitat d'accedir de nou al mercat laboral, millorant a més la seua experiència professional, i, d'altra banda, ens permet seguir apostant per la millora de les instal·lacions municipals i dels serveis per a la ciutadania".

I és que totes aquestes persones s'incorporaran a la brigada municipal amb l'objectiu de reforçar les tasques de manteniment en els diferents edificis municipals i en els col·legis de la localitat.

Aquest programa, el cost total del qual és de 322.447,17 €, compta amb una aportació de l'Ajuntament de 147.155,93 euros i una subvenció de 175.291,24 euros. La contractació, que s'ha dut a terme a través del programa EXPLUS de la Generalitat Valenciana, té com a propòsit incentivar la contractació per part de les entitats locals de la Comunitat